
PËR DISA NDRYSHIME NË RREGULLOREN  “PËR LICENCIMIN, ORGANIZIMIN,  VEPRIMTARINË DHE MBIKËQYRJEN E ZYRAVE TË KËMBIMIT VALUTOR”

Në bazë dhe për zbatim të nenit 1, pika 4, shkronja “b”, nenit 12, shkronja “b”, nenit 43, shkronja “c”, nenit 61, shkronja “b” të ligjit nr.8269, datë 23.12.1997 “Për Bankën e Shqipërisë” dhe nenit 126 të ligjit nr.9662, datë 18.12.2006 “Për Bankat në Republikën e Shqipërisë”, me propozimin e Departamentit të Mbikëqyrjes, Këshilli Mbikëqyrës i Bankës së Shqipërisë,

VENDOSI:

1. Të miratojë disa ndryshime në rregulloren “Për licencimin, organizimin, veprimtarinë  dhe mbikëqyrjen e zyrave të këmbimit valutor”, miratuar me vendimin nr.31, datë 6.6.2007 të Këshillit Mbikëqyrës të Bankës së Shqipërisë, si më poshtë:
a) në nenin 3, shkronja “e”, pika 4, pas fjalës “përcaktuar…”, togfjalëshi “…me vendim gjykate” zëvendësohet me togfjalëshin  “…në vendimin e regjistrimit të subjektit”;  
b) në nenin 6, pika 1, shkronja “g” togfjalëshi “…në organin tatimor…” zëvendësohet me “… në Qendrën Kombëtare të Regjistrimit…”, si dhe togfjalëshi “…vendimi i regjistrimit të subjektit” zëvendësohet kudo në rregullore me togfjalëshin “… certifikatën e regjistrimit…;
c) përmbajtja e nenit 8, pika 2, ndryshon si vijon: 
“Kapitali fillestar minimal i kërkuar për zyrën e këmbimit valutor, për të ushtruar edhe veprimtarinë shtesë në rolin e agjentit për transferimin e parave është 2.500.000 lekë ose kundërvlefta e tij në Dollarë amerikanë (usd) ose në monedhën europiane (euro);”.
d) në nenin 8, pika 3, fjala “dhe” zëvendësohet me fjalën “ose”;
e) në nenin 9, pika 2, pas togfjalëshit “e kërkuar nga Banka” hiqet shkronja “e”; 
f) në nenin 10, pika 4, fjala “dy” zëvendësohet me fjalën “një”;
g) në nenin  14, pika 4, pas togfjalëshit “…veprimtari të tjera…”, shtohet  togfjalëshi “…në zyrë, …”;
h) në nenin 24, pika 2  në shprehjen “... të përcaktuara në nenin 3, shkronja f …” shkronja “f” zëvendësohet me shkronjën “e”. 
Ky vendim hyn në fuqi me botimin e tij në Fletoren Zyrtare. 
KRYETARI
 Ardian Fullani

